ນັກໂທດການເມືອງ ໃນມຽນມາ
ມີຄວາມຢ້ານກົວວ່າ ການເລືອກຕັ້ງ ທີ່ຫາກໍມີຂຶ້ນໃນມຽນມາ ອາດພາໃຫ້ມີການປາບປາມ ພວກຄັດຄ້ານລັດຖະບານເທື່ອໃໝ່
ທີ່ພາກຕາເວັນຕົກສຽງເໜືອຂອງໄທ ອະດີດພວກນັກໂທດການເມືອງຈາກມຽນມາ ມີຄວາມ ຢ້ານກົວວ່າ ການເລືອກຕັ້ງທີ່ມີຂຶ້ນໃນວັນອາທິດວານນີ້ ຢູ່ໃນປະເທດດັ່ງກ່າວອາດນຳພາ ໄປສູ່ການປາບປາມພວກຄັດຄ້ານລັດຖະບານເທື່ອໃໝ່ ນາຍ Ron Corben ຜູ້ສື່ຂ່າວ VOA ມີລາຍງານກ່ຽວກັບເລື່ອງນີ້ຈາກແມ່ສອດ ຫົວເມືອງຊາຍແດນໄທ-ມຽນມາ ຂະນະທີ່ພາຍຸຝົນ ພັດຖະຫຼົ່ມ ເມືອງແມ່ສອດ ຫົວເມືອງຊາຍ ແດນ ໄທ-ມຽນມາຢູ່ນັ້ນ ນາງ Khin Cho Myint ອະດີດນັກ ໂທດການເມືອງ ຈາກມຽນມາກໍ ເລົ່າສູ່ຟັງເຖິງການດີ້ນຮົນຕໍ່ສູ້ທີ່ ພວກຕຳໜິຕິຕຽນ ລັດຖະບານ ທະຫານ ໃນປະເທດຂອງນາງ ກຳລັງປະເຊີນຢູ່ ນາງໄດ້ນັ່ງ ເລົ່າ ຢູ່ໃນຫ້ອງການ ຊຶ່ງເປັນ ທັງຫໍພິພິດທະພັນນໍາ ຂອງສະ ມາຄົມໃຫ້ການຊ່ອຍເຫຼືອ ແກ່ ພວກນັກໂທດການເມືອງມຽນ ມາ ຢູ່ຕາມຝາທີ່ທາສີຂາວຂອງຫ້ອງ ການດັ່ງກ່າວນີ້ ມີຮູບພວກນັກ ໂທດການເມືອງ ທີ່ເສຍຊີວິດໃນ ລະຫວ່າງຖືກຄຸມຂັງຢູ່ໃນມຽນມາ ສ່ວນຢູ່ບ່ອນອື່ນໆກໍມີຮູບທີ່ສະແດງໃຫ້ເຫັນເຖິງການທໍລະ ມານ ທີ່ພວກທໍາມະໂລງນໍາໃຊ້ຢູ່ໃນຄຸກກັບພວກນັກໂທດທີ່ຖືກລ່າມໂສ້ຫຼືຢືນໃນທ່າທີ່ຍາກໆ ໃນຂະນະທີ່ຖືກຂູ່ວ່າຈະມີການໃຊ້ຄວາມຮຸນແຮງຕໍ່ເຂົາເຈົ້າ ນາງ Khin Cho Myint ເວົ້າ ວ່າ: ນາງ Khin Cho Myint ໄດ້ຖືກຈັບໃນປີ 1998 ແລະຖືກຕັດສິນໂທດຈຳຄຸກເປັນເວລາ 10 ປີຍ້ອນໄດ້ພົວພັນນຳຂະບວນການນັກສຶກສາຮຽກຮ້ອງປະຊາທິປະໄຕ ນາງໄດ້ຖືກ ປ່ອຍໃນປີ 2004 ຫຼັງຈາກໄດ້ຮັບໃຊ້ໂທດເປັນເວລາ 5 ປີກັບ 9 ເດືອນ ນາງໄດ້ຫຼົບໜີ ອອກຈາກປະເທດມຽນມາ ຍ້ອນຢ້ານວ່າຈະຖືກຈັບຕື່ມອີກ ຫຼັງຈາກຖືກຈັບແລ້ວ ນາງ Khin Cho Myint ກໍໄດ້ຖືກສອບປາກຄໍາ ບໍ່ໃຫ້ກິນອາຫານ ບໍ່ໃຫ້ຫຼັບນອນ ແລະຫຼັງຈາກນັ້ນ ກໍຖືກສົ່ງໄປຂັງດ່ຽວ ນາງເລົ່າວ່າ: ອະດີດພວກນັກໂທດການເມືອງມຽນມາໄດ້ສ້າງຕັ້ງ ສະມາຄົມໃຫ້ການຊ່ອຍເຫຼືອພວກນັກ ໂທດການເມືອງ ນີ້ຂຶ້ນ ໃນປີ 2000 ກຸ່ມດັ່ງກ່າວເວົ້າວ່າ ມີນັກໂທດການເມືອງ 2,193 ຄົນ ຢູ່ໃນມຽນມາ ນາຍໂບຈີ ຊຶ່ງເປັນເລຂາຮ່ວມຂອງສະມາຄົມ ກ່າວວ່າ ເປັນທີ່ປາກົດວ່າສະພາບການ ຂອງ ພວກນັກໂທດ ແມ່ນນັບມື້ນັບຈະຊຸດໂຊມລົງ ລາວກ່າວຊີ້ແຈງຕື່ມວ່າ: ຝາດ້ານນຶ່ງຂອງຫໍພິພິດທະພັນ ແມ່ນໄດ້ອຸທິດໃຫ້ແກ່ນັກໂທດການເມືອງທີ່ມີຊື່ສຽງທີ່ສຸດຂອງ ມຽນມາ ນັ້ນກໍຄືທ່ານນາງອອງຊານຊູຈີ ຜູ້ຊຶ່ງ ໃນໄລຍະສ່ວນໃຫຍ່ຂອງ 20 ປີທີ່ ຜ່ານມານີ້ ແມ່ນໄດ້ຖືກຈັບກຸມຄຸມຂັງ ທ່ານນາງອອງຊານຊູຈີທີ່ເຄີຍໄດ້ຮັບລາງວັນໂນແບລຂະແໜງສັນ ຕິພາບມາແລ້ວນັ້ນຍັງສືບຕໍ່ຖືກກັກບໍລິເວນທັງໆທີ່ລັດຖະບານທະຫານໃຫ້ຮ່ອງຮອຍວ່າທ່ານ ນາງຈະຖືກປ່ອຍ ເວລາຄຳສັ່ງກັກບໍລິເວນຮອບປັດຈຸບັນຂອງທ່ານນາງໝົດອາຍຸລົງ ໃນວັນທີ 13 ເດືອນນີ້ ນາຍໂບຈີຢ້ານວ່າຈະມີພວກນັກເຄື່ອນໄຫວ ໃນຈຳນວນເພີ່ມຂຶ້ນຖືກຈັບລຸນຫຼັງການເລືອກ ຕັ້ງໃນວັນທີ 7 ພະຈິກ ຊຶ່ງເປັນການປ່ອນບັດ ທີ່ບັນດາກຸ່ມປົກປ້ອງສິດທິມະນຸດນາໆຊາດ ແລະລັດຖະບານ ຂອງຫຼາຍໆປະເທດຖືວ່າ ເປັນແຜນການຫຼອກລວງຍ້ອນໄດ້ມີການຈຳ ກັດຮັດແຄບ ບັນດາຜູ້ສະມັກຂອງພັກຝ່າຍ ຄ້ານ ນາຍໂບຈີ ກ່າວກ່ຽວກັບເລື່ອງນີ້ວ່າ: ສ່ວນນາຍ Aung Myo Thein ຫົວໜ້າພວກນັກສຶກສາທີ່ລຸກຮືຂຶ້ນໃນປີ 1988 ໄດ້ຮັບໃຊ້ ໂທດເປັນເວລາ 6 ປີເຄິ່ງໃນຄຸກ Insein ທີ່ໂຫດຮ້າຍປ່າເຖື່ອນຂອງມຽນມາ ກ່ອນຈະ ຖືກ ປ່ອຍໃນປີ 1995 ລາວໄດ້ຫຼົບໜີໄປຍັງປະເທດໄທ ຫຼັງຈາກໄດ້ເຂົ້າຮ່ວມການປະ ທ້ວງ ທີ່ ນຳພາໂດຍພວກພະສົງ ໃນປີ 2007 ທີ່ຮຽກຮ້ອງໃຫ້ມີການປະຕິຮູບທາງດ້ານເສດຖະກິດ ແລະການເມືອງ ລາວຄາດວ່າ ທ່ານນາງອອງຊານຊູຈີ ຈະຖືກຈັບຕື່ມອີກຢ່າງໄວວາ ຖ້າທ່ານນາງຫາກ ຖືກ ປ່ອຍໃນເດືອນນີ້ ໃນລະຫວ່າງທີ່ໄດ້ຮັບອິດສະຫຼະພາບເປັນເວລາສັ້ນໆ ໃນປີ 2002 ນັ້ນ ໄດ້ມີຝູງຊົນເປັນຈຳນວນຫຼວງຫຼາຍພາກັນໄປຫາທ່ານນາງ ທີ່ເຮັດໃຫ້ພວກທະຫານບໍ່ມັກ ສ່ວນນາຍໂບຈີເວົ້າຕື່ມວ່າ ລາວມີຄວາມວິຕົກກັງວົນ ຍ້ອນມຽນມາບໍ່ມີລະບົບຕຸລາການທີ່ ມີປະສິດທິຜົນ ລາວກ່າວກ່ຽວກັບເລື່ອງນີ້ວ່າ: ລັດຖະບານມຽນມາເວົ້າວ່າ ການເລືອກຕັ້ງຊຶ່ງມີຂຶ້ນເປັນເທື່ອທຳອິດໃນຮອບ 20 ປີນັ້ນ ແມ່ນພາກສ່ວນນຶ່ງໃນການເຄື່ອນໄຫວໄປສູ່ການມີລັດຖະບານພົນລະເຮືອນ ແຕ່ພວກ ຜູ້ນຳທະຫານມຽນມາກໍເຄີຍໄດ້ກ່າວໄວ້ໃນອະດີດຜ່ານມາເຊ່ນກັນວ່າ ພວກຕົນຕ້ອງໄດ້ ຮັກສາບົດບາດອັນສຳຄັນ ຢູ່ໃນລັດຖະບານ ເພື່ອປຸ້ມລຸມພວກຊົນກຸ່ມນ້ອຍ ຫຼາຍໆຊົນ ຊາດຊົນເຜົ່າຂອງມຽນມາ ມີໃຫ້ຄວາມສາມັກຄີກັນຍ້ອນມີຊົນກຸ່ມນ້ອຍຫຼາຍໆກຸ່ມເຄີຍ ພົວພັນກັບການກໍ່ກະບົດແບ່ງແຍກດິນແດນ ມາເປັນເວລາຫຼາຍໆທົດສະວັດ